– Калі гаворка заходзіць пра дзяржаўную адрасную сацыяльную дапамогу, кіруемся аднайменным Указам Прэзідэнта Рэспублікі Беларусь ад 19 студзеня 2012 г. №41. У дакуменце, у прыватнасці, адзначана, што сродкі прадастаўляюцца ў выглядзе сацыяльных дапамог: штомесячнай і (ці) аднаразовай на набыццё прадуктаў харчавання, лекавых сродкаў, адзення, абутку, школьных прыналежнасцей і іншыя патрэбы для забеспячэння нармальнай жыццядзейнасці, а таксама на ўнясенне платы (цалкам ці часткова) за жыллёва-камунальныя паслугі і (ці) платы за карыстанне жылым памяшканнем дзяржаўнага жыллёвага фонду; для кампенсацыі затрат на набыццё падгузкаў; на аплату тэхнічных сродкаў сацыяльнай рэабілітацыі; забеспячэння прадуктамі харчавання дзяцей першых двух гадоў жыцця.